Olma-ota—Toshkent tezyurar poyezdi 14 soatda manzilga yetib keladi

Nashrimiz orqali 2014-yilda Olma-ota—Toshkent yo‘nalishida tezyurar poyezdi ishga tushirilishi haqida avval xabar bergan edik. Qozog‘iston transport va kommunikatsiya Vazirligining “Gazeta” nashriga bergan ma’lumotiga ko‘ra, poyezd Olma-otadan Toshkentga 14 soatda yetib keladi.

Bu esa ayni paytda ikki shaharlar o‘rtasidagi borish-kelish vaqtini bir sutkadan 10 soatga qisqartiradi. Xabarda poyezdning qachon ishga tushirilishi, vagonlar soni va yo‘l haqi bahosi haqida aniq ma’lumot berilmagan.
Toshkentdan yangi poyezd chiptalarini milliy valyutada xarid qilish mumkin bo‘ladi.
Hozirgi vaqtda Toshkent va Olma-ota shaharlari bo‘ylab Nukus—Olma-ota hamda Toshkent— Novosibirsk yo‘nalishida poyezdlar qatnaydi.